For tredje året på rad topper Russlands president Vladimir Putin Forbes liste over verdens mektigste personer.

De siste 17 årene har det amerikanske tidsskriftet Forbes kommet med en årlig liste over verdens mektigste personer.

De siste tre årene er det Russlands president Vladimir Putin som har toppet lista.

I årets begrunnelse heter det at Putin er en få personer i verden som stadig beviser at han gjør som han vil, og at han kommer seg unna med det.

– Internasjonale sanksjoner stopper ikke Putin. I oktober bombet han syriske styrker før han møttes ansikt til ansikt med president Assad. Dette fikk USA og NATO til å se svak ut, skriver Forbes.

Årets andreplass går til Tysklands forbundskansler Angela Merkel, mens tredjeplassen går til USAs president Barack Obama.

De ti første på listen er følgende:

1. Vladimir Putin, Russlands president

2. Angela Merkel, forbundskansler i Tyskland

3. Barack Obama, USAs president

4. Pave Frans, pave i den katolske kirke

5. Xi Jinping, leder for Kinas kommunistparti

6. Bill Gates, amerikansk forretningsmann

7. Janet Yellen, amerikansk økonom og professor

8. David Cameron, Storbritannias statsminister

9. Narendra Modi, Indias statsminister

10. Larry Page, en av grunnleggerne av Google